SRRZ – RZ pri

Registračné číslo:

IČO:

ŠTATÚT RODIČOVSKÉHO ZDRUŽENIA

Článok I.

**Postavenie rodičovského združenia**

1. **Rodičovské združenie (ďalej len „RZ“) je dobrovoľné občianske združenie rodičov, alebo iných zákonných zástupcov žiakov školy, ktoré je členom Slovenskej rady rodičovských združení registrovanou pod č. VVS/1-900/90-3897-9. Na činnosť tohto orgánu prispieva každoročne čiastkou 0,60 € za žiaka, ako člen organizácie aktuálne od roku 2010/2011. Tento príspevok zasiela hospodár organizácie od 01.09. do 31.12. kalendárneho roka za príslušný školský rok na účet SRRZ vkladovým lístkom, alebo prevodným príkazom na účet vedený v Slovenskej sporiteľni, a.s., pobočka v Poprade na účet číslo 0491212920/0900, kde variabilný symbol uvedie evidenčné číslo RZ, ktoré je na potvrdení o zaregistrovaní RZ v SRRZ vo vydanom registračnom liste.**
2. **Rodičovské združenie je právnickou osobou, vystupuje v právnych vzťahoch svojim menom a nesie zodpovednosť, ktorá z týchto vzťahov vyplýva. Spolupracuje s vedením školy pri riešení problémov výchovy a vzdelávania žiakov, pri koncipovaní a organizovaní záujmovej činnosti žiakov školy, pri zabezpečovaní kultúrnych, alebo športových podujatí školy, pri organizovaní domácich a zahraničných stykoch školy a pri usmerňovaní vzťahu rodičov ku škole a naopak.**
3. **Spolu s vedením školy posudzuje výsledky výchovno- vzdelávacieho procesu, vyjadruje sa k metodike tejto práce a aktivizuje rodičov na odstránenie prekážok optimalizácie tohto procesu v škole. V rámci svojich možností poskytuje škole materiálnu, organizačnú a personálnu pomoc pri práci so žiakmi.**
4. **Činnosť RZ sa riadi schválenými Stanovami SRRZ MV SR, schváleným Štatútom SRRZ – RZ plenárnym zasadnutím rodičovského združenia, odporúčaniami Slovenskej rady rodičovských združení (SRRZ) a ustanoveniami príslušných zákonov, ak sa dotýkajú činnosti RZ a výchovno-vzdelávacieho procesu. Rešpektuje požiadavky vedenia školy dotýkajúce sa spolupráce školy s rodičmi.**
5. **RZ sa riadi zásadou delegovanej právomoci. Štruktúrne prvky organizácie a ich zástupcov ustanovuje a odvoláva na základe rovných, priamych a tajných volieb. Rozhoduje prostá väčšina hlasov prítomných.**
6. **RZ je zriadené na dobu neurčitú.**

**Článok II.**

**Poslanie a úlohy rodičovského združenia**

1. **Poslaním RZ na škole je spolupracovať s vedením školy a jej pedagogickým zborom pri výchove a vzdelávaní žiakov školy v súlade s pedagogickou teóriou, pri ochrane práv detí v zmysle Deklarácie práv dieťaťa (UNERSCO), pri ochrane a presadzovaní výchovného záujmu rodičov (zákonných zástupcov) detí a pri ochrane učiteľov s morálnym kreditom pred nepriaznivými faktormi procesu výchovy.**
2. **RZ zhromažďuje a rieši námety, pripomienky a požiadavky rodičov, týkajúce sa výchovy, vzdelávania žiakov, zabezpečovanie tohto procesu a vzťahov, v ktorých sa uskutočňuje.**
3. **Prostredníctvom svojich zástupcov rokuje s riaditeľom školy, učiteľmi a ostatnými pracovníkmi školy s vedomím spoločnej zodpovednosti za výchovu a vzdelávanie žiaka na základe vzájomného partnerského vzťahu.**
4. **RZ rešpektuje právnu subjektivitu školy pri presadzovaní záujmov svojich členov v oblasti definovanej v čl. II bode 1 tohto štatútu. Problémy presahujúce kompetencie vedenia školy, rieši s orgánmi štátnej správy a samosprávy, s Ministerstvom školstva SR, so Štátnym pedagogickým ústavom, so Štátnou inšpekciou a podobne.**
5. **RZ zabezpečuje účasť svojich zástupcov v Rade školy, v Stravovacej komisii školy, Šporotvej komisii školy, alebo v orgánoch, ktoré stanovuje zákon (predpis), ktorá túto účasť predpokladá.**
6. **RZ utvára Rodičovskú radu (ďalej len „RR“), ktorá rozhoduje vo veciach rodičovského združenia a zabezpečuje realizáciu poslania a úloh rodičovského združenia. Realizáciu jej rozhodnutí zabezpečuje Výkonný výbor RZ a Revízna komisia RZ.**
7. **RZ vytvára účelové skupiny rodičov, ktoré pomáhajú pri zabezpečovaní kultúrnych, športových a iných záujmových podujatí žiakov školy podľa ich špecifického obsahu a zamerania, alebo ich zriaďuje na riešenia osobitných problémov.**

**Článok III.**

**Organizácia rodičovského združenia**

1. **Organizáciu RZ tvorí Rodičovská rada, triedne aktívy, výkonný výbor RZ, revízna komisia RZ, výchovná komisia, zástupcovia rady rodičov v orgánoch školy a účelové skupiny rodičov – aktivistov.**
2. **Plenárne zasadnutie je najvyšším orgánom rodičovského združenia. Schvaľuje rozpočet RZ na príslušný školský rok, plán činnosti RZ na príslušný školský rok, výšku členského príspevku na školský rok na žiaka. Plenárne zasadnutie je minimálne 1 x za školský rok.**
3. **Rodičovská rada je výkonným orgánom rodičovského združenia medzi dvomi plenárnymi zasadnutiami. Je tvorená zástupcami triednych aktívov, ako aj zástupcami týchto osôb, ktorí boli volení na prvom zasadnutí triedneho aktívu žiakov od 1. ročníka v septembri nového školského roka.**
4. **RR rieši všetky zásadné otázky spolupráce rodiny a školy, vyjadruje sa k výchovným opatreniam vedenia školy, schvaľuje rozpočet organizácie a rozhoduje o jeho koncepčnom využití, schvaľuje výdaj akýchkoľvek finančných prostriedkov organizácie v akejkoľvek výške, v spolupráci s vedením školy rieši pripomienky a návrhy rodičov (triednych aktívov) a rozhoduje o zásadných opatreniach pomoci škole a vyjadruje sa k opatreniam orgánov nadriadených vedeniu školy ako právnickej osoby v oblasti vzdelávania a výchovy žiakov školy.**
5. **RR zasadá minimálne 2 x v školskom roku. Jej zasadnutí sa môžu zúčastniť aj rodičia, ktorí nie sú jej členmi, ale prejavia o túto účasť záujem. Radu môže zvolať aj predseda organizácie (výkonný výbor), ak o to požiada vedenie školy, triedny aktív, alebo skupina rodičov vo veci, ktorá nestrpí odklad. Pokiaľ radu nezvolá predseda organizácie, túto môžu zvolať členovia RR, pokiaľ ide o vec, ktorá nestrpí odklad.**
6. **Rozhodnutia RR sú záväzné pre všetkých členov rodičovského združenia. Funkčné obdobie člena – rodiča RR je jeden školský rok.**
7. **RR volí na svojom prvom zasadnutí v školskom roku trojčlenný výkonný výbor (predseda, tajomník a hospodár a predsedu revíznej komisie) a zástupcov RZ v orgánoch školy a podľa zákona – viď čl. II. ods. 5.**
8. **Triedny aktív (ďalej len „TA“) je hlavným článkom štruktúry RZ. Vzniká na prvej schôdzi triednych aktívov v školskom roku. Jeho poslaním je napomáhať vytváraniu vzťahov, spolupráce a vzájomnej pomoci medzi rodičmi, triednym učiteľom a v danej triede vyučujúcimi učiteľmi s cieľom podieľať sa na regulácii a skvalitňovaní výchovno-vzdelávacieho procesu a zabezpečovaní mimotriednej a záujmovej činnosti žiakov školy. Triedny aktív**
9. **volí predsedu TA a zapisovateľa, ktorý vedie zápisnicu TA,**
10. **zabezpečuje dohovoreným spôsobom výber členského príspevku na obdobie školského roka a jeho odovzdanie hospodárovi výkonného výboru RZ prostredníctvom predsedu TA (triedneho dôverníka), alebo triedneho učiteľa, ak ten s takouto požiadavkou triedneho aktívu bude súhlasiť,**
11. **vyjadruje sa k výchovno-vzdelávaciemu procesu v danej triede, pomáha triednemu učiteľovi riešiť problémové situácie a formuluje pripomienky RR, alebo vedeniu školy na odstránenie nedostatkov tohto procesu,**
12. **pôsobí na rodičov, ktorí venujú malú pozornosť výchove a vzdelávaniu svojho dieťaťa, alebo narušujú optimálny vzťah rodiny a školy, pomáha im v rámci svojich možností,**
13. **zabezpečuje výber a evidenciu darov rodičov triednemu aktívu a rozhoduje o ich využití v prospech žiakov triedy,**
14. **rešpektuje rozhodnutia a odporúčania RR a zabezpečuje ich realizáciu odporúčaní výkonného výboru RZ prostredníctvom rodičov žiakov triedy,**
15. **navrhuje rodičov do účelových skupín RZ, orgánov RZ (výbo, komisie) a orgánov školy podľa odporúčaní, alebo výzvy výkonného výboru RR,**
16. **zabezpečuje organizáciu aktivít rodičov a žiakov triedy podľa rozhodnutia triedneho aktívu.**
17. **TA zasadá 2 x počas školského roka. Predseda TA (triedny dôverník) môže zvolať na návrh rodičov, alebo triedneho učiteľa mimoriadne zasadnutia TA na riešenie vážneho problému, alebo v inej neodkladnej záležitosti.**
18. **Zasadnutie TA riadi jeho predseda (triedny dôverník), a prípade jeho neprítomnosti na zasadnutí, ktorýkoľvek z prítomných rodičov. Z každého zasadnutia sa vykonáva zápis, ktorý spracuje zapisovateľ TA zrozumiteľnou formou s dôrazom na formuláciu pripomienok rodičov (adresnosť, jasnosť, autoritatívnosť a podobne). Do zápisu sa uvádzajú aj tie pripomienky a návrhy rodičov, ktoré boli priamo na aktíve riešené a doriešené zo strany rodičov, alebo triedneho učiteľa (vyučujúcich učiteľov) a nevyžadujú angažovanosť výkonného výboru (rodičovskej rady), alebo vedenia školy.**
19. **Triedny aktív určísvojho zástupcu do rodičovskej rady, pričom zvyčajne je zástupcom TA v tomto orgáne RZ predseda triedneho aktívu (triedny dôverník) a osoba zastupujúca predsedu (zástupca triedneho dôverníka). Zvolení rodičia sú povinní, teda minimálne jeden z nich, zúčastňovať sa na zasadnutí Rodičovskej rady, alebo za seba zabezpečiť rovnocennú náhradu z rady rodičov TA.**
20. **Zástupca TA v Rodičovskej rade RZ objasňuje na jej zasadnutí pripomienky a návrhy rodičov TA, prispieva svojou aktivitou k riešeniu problémov, ktorými sa rada zaoberá a sprostredkúva rodičom TA všetky informácie, ktoré sú adresované im z rokovania RR. Zabezpečuje plnenie ustanovení Stanov RZ v rámci triedneho aktívu rodičov.**
21. **Výkonný výbor RZ (ďalej len „VV RZ“) tvoria predseda RZ, tajomník RZ a hospodár RZ, ktorí sú volení RR na základe návrhov triednych aktívov. Výbor zabezpečuje uplatňovanie schválených stanov RZ, výkon rozhodnutí RR a riešenie návrhov a pripomienok rodičov oslovenými a kompetentnými subjektmi.**
22. **Výkonný výbor volí (potvrdzuje) RR na svojom prvom zasadnutí v danom školskom roku. Funkčné obdobie výkonného výboru RZ je jeden rok. Výbor sa riadi Stanovami RZ a rozhodnutiami RR. Akceptuje podľa možností organizácie, požiadavky vedenia školy a riadi činnosť organizácie v súlade s jej poslaním a úlohami – viď čl.II.**
23. **Výkonný výbor:**
24. **podáva RR správu o svojej činnosti, ktorú spracuje predseda RZ a správu o hospodárení, ktorú spracúva hospodár RZ, o činnosti výchovnej komisie a delegátov RZ v orgánoch školy, alebo v orgánoch podľa zákona (spracuje poverený člen výboru),**
25. **predkladá RR návrh rozpočtu organizácie a uskutočňuje jeho ustanovenia po ich schválení,**
26. **schvaľuje akékoľvek výdavky organizácie, pričom tieto výdavky na akýkoľvek účel nemôže schváliť samostatne len predseda organizácie, ale je potrebné odsúhlasiť ich väčšinou hlasov členov,**
27. **zabezpečuje spoluprácu RZ s vedením školy,**
28. **informuje riaditeľa školy o pripomienkach a návrhoch rodičov z triednych aktívov a usiluje sa o ich riešenie, o ktorom informuje zástupcov triednych aktívov priamo, alebo prostredníctvom rokovaní RR,**
29. **po dohode s vedením školy zvoláva zasadnutia RR a jej mimoriadne zasadnutia podľa čl. III, ods.4 stanov,**
30. **zabezpečuje ustanovenie účelových skupín rodičov na organizáciu kultúrnych, športových a iných podujatí žiakov školy,**
31. **kontroluje činnosť výchovnej komisie a zástupcov rodičov v orgánoch školy, alebo v orgánoch zriadených v tejto súvislosti podľa zákona,**
32. **sprostredkúva rodičovskú komunikáciu s orgánmi štátnej správy a samosprávy v oblasti zabezpečovania výučby a výchovy žiakov školy a formuluje návrhy a pripomienky adresované týmto orgánom,**
33. **zabezpečuje odvod finančného príspevku na činnosť SR RZ a komunikáciu s týmto orgánom.**
34. **Výkonný výbor zasadá pravidelne v mesiacoch október, január, apríl v danom školskom roku. Účasť členov výboru a pozývaných hostí zabezpečuje tajomník organizácie. Mimoriadne zasadnutia VV zvolané na žiadosť rodičov, triednych aktívov, alebo vedenia školy na riešenie naliehavých úloh a problémov, zvoláva predseda RZ osobne, alebo iný člen osobne. Zasadnutia VV sa podľa vlastného rozhodnutia, alebo pozvania výboru zúčastňuje riaditeľ školy, alebo ním určený zástupca vedenia školy.**
35. **V prípade potreby môže VV na svoje riadne, alebo mimoriadne zasadnutie prizvať jednotlivých pedagogických pracovníkov školy, triednych dôverníkov, jednotlivých rodičov, alebo zástupcov RZ v iných orgánoch.**
36. **Tajomník VV vedie Zápisnicu zo zasadnutia výboru, ktorú vyhotovuje pre riaditeľa školy a jednotlivých členov výboru. Jeden výtlačok sa zakladá do dokumentácie rodičovského združenia.**
37. **Revíznu komisiu (ďalej len „RK“), tvorí predseda a dvaja členovia, ktorí nie sú členmi rodičovskej rady. Predsedu rodičovskej rady volí Rodičovská rada na svojom prvom zasadnutí v školskom roku. Členmi komisie sú dvaja externisti – rodičia, ktorí sa revízie zúčastnia na podnet predsedu komisie. Revízna komisia vykonáva kontrolu hospodárenia RZ dvakrát v školskom roku vždy pred konaním zasadnutia Rodičovskej rady. Revízna komisia rovnako vykonáva inventarizáciu majetku RZ.**
38. **Revízna komisia spracuje Správu o výsledku kontroly (inventarizácie), ktorú predkladá Rodičovskej rade na jej druhom zasadnutí v školskom roku a novej RR na jej prvom zasadnutí v nasledujúcom školskom roku. Týmto aktom sa končí jej funkčné obdobie.**
39. **Zástupcovia RZ v iných orgánoch (ďalej iba „zástupcovia“) , sú členmi RZ – rodičia, zvolení RR do Rady školy, Stravovacej a zdravotnej komisie školy, alebo do iných orgánov, ktoré zo zákona predpokladajú účasť zástupcov rodičov RZ. Zvolení rodičia v predmetných orgánoch obhajujú záujmy RZ (rodičov) najmä vo vzťahu k systému výchovy a vzdelávania ich detí.**
40. **Zástupcovia rešpektujú vo svojej práci požiadavky rodičovskej rady a výkonného výboru RZ a informujú ich o svojich aktivitách pri rokovaní orgánov a o výsledkoch týchto aktivít. Zástupcovia informujú RR a výkonný výbor RZ o obsahu a priebehu týchto rokovaní.**
41. **Účelové skupiny rodičov – aktivistov, sa vytvárajú za účelom zabezpečenia širšej spolupráce RZ so školou pri príprave a organizovaní kultúrnych, športových, zájazdových, alebo iných záujmových podujatí väčšieho (celoškolského) rozsahu. Výber rodičov do týchto skupín sa uskutočňuje na základe ich predbežnej iniciatívy na prvom zasadnutí triednych aktívov podľa oblasti ich predpokladanej aktivity (kultúra, šport, zájazdy a podobne). Účelová skupina sa môže vytvoriť aj na výzvu výkonného výboru v priebehu školského roka prostredníctvom aktuálneho zasadnutia triednych aktívov.**

**Článok IV.**

**Práva a povinnosti členov rodičovského združenia**

1. **Členstvo v RZ vzniká a obnovuje sa v každom novom školskom roku podpisom rodiča do Zoznamu členov rodičovského združenia, ktorý je totožný s prezenčnou listinou prvého triedneho aktívu v novom školskom roku a úhradou členského príspevku. Členstvo sa končí vtedy, ak sa rodič na prvom triednom aktíve, alebo dodatočne do 15.11. do zoznamu nezapíše a neuhradí členský príspevok.**
2. **Členovia RZ majú právo:**
3. **voliť orgány organizácie,**
4. **byť volení do týchto orgánov**
5. **vyjadrovať sa k práci školy, podávať kritické pripomienky, návrhy a odporúčania a zapájať sa do spolupráce s pedagogickým zborom,**
6. **byť informovaní o riešení týchto pripomienok a návrhov, ako aj o zámeroch vedenia školy a orgánov RZ týkajúcich sa výchovno-vzdelávacieho procesu,**
7. **venovať RZ, škole, alebo záujmovým krúžkom žiakov dar vo forme materiálneho alebo finančného príspevku,**
8. **byť informovaní o práci orgánov RZ na škole,**
9. **využívať členské príspevky RZ podľa schválenia rozpočtu.**
10. **Členovia organizácie sú povinní:**
11. **zúčastňovať sa rokovaní triednych aktívov, orgánov združenia a orgánov školy, alebo orgánov stanovených zákonom, do ktorých boli zvolení, alebo sa rozhodli v týchto orgánoch pracovať v rámci aktivít rodičovského združenia,**
12. **platiť členské príspevky schválené RR a TA ročne, čo nepopiera možnosť poskytnúť organizácii ďalší finančný príspevok (dar) na účely jej aktivít, alebo aktivít školy a žiakov,**
13. **formulovať jednoznačne a jasne svoje pripomienky a podieľať sa na ich riešení na výzvu výkonného výboru,**
14. **rešpektovať ustanovenia týchto stanov,**
15. **zúčastniť sa bezprostredne riešenia svojej vlastnej pripomienky, ak ich o to výkonný výbor požiada,**
16. **hospodáriť s majetkom a finančnými prostriedkami organizácie tak, aby nedošlo k ujme,**
17. **v prípade zistenia pochybností v hospodárení organizáciu, túto skutočnosť oznámiť príslušnému orgánu.**

**Článok V.**

**Hospodárenie rodičovského združenia**

1. **Príjmy rodičovského združenia tvoria členské príspevky, výnosy z akcií RZ, z jeho majetku, dobrovoľné príspevky a dary rodičov, vrátane sponzorstva, dary iných osôb ako rodičov, a príspevky 2% zaplatenej dane z príjmov.**
2. **Hlavným nástrojom distribúcie RZ je Rozpočet rodičovského združenia. Rozpočet pripravuje výkonný výbor RZ a predkladá ho na schválenie Rodičovskej rade na jej prvom zasadnutí v školskom roku a následne plenárnemu zasadnutiu. Základné rozpočtové položky sa saturujú z členských poplatkov.**
3. **Ostatné príjmy RZ sa rovnako rozdeľujú prostredníctvom neplánovanej položky rozpočtu (variabilnej položky) podľa potrieb organizácie. O akomkoľvek rozdelení týchto finančných prostriedkov rozhodne rodičovská rada a to hlasovaním väčšiny. Spôsob rozdelenia týchto príjmov sa uvádza v Správe o hospodárení RZ, ktorú výbor predkladá rodičovskej rade.**
4. **Dobrovoľné príspevky a dary rodičov venované triednemu aktívu (žiakom jednotlivej triedy) nepodliehajú kompetencii rozpočtu organizácie. O ich využití rozhoduje triedny aktív.**
5. **Dary rodičov a dary iných osôb ako rodičov, resp. dary organizácií a príspevky, sú také materiálne, alebo finančné prostriedky, ktoré darca venuje bez udania adresáta, bez udania účelu, alebo použitia a s takýmto darom resp. s príspevkom sa v organizácii disponuje, ako s finančnými prostriedkami, ktoré sú hlavným príjmom organizácie, to znamená, že akékoľvek použitie všetkých takýchto príspevkov a darov podlieha schváleniu väčšinou hlasov, čo musí byť aj písomne zaznamenané.**
6. **Finančné prostriedky RZ sa ukladajú na bežný účet organizácie. Podpisové právo majú členovia výkonného výboru (čl. III. ods. 13). Nakladanie s finančnými prostriedkami na bežnom účte musí prebiehať pravidlom „štyroch očí“, to znamená, že o disponovaní s finančnými prostriedkami musia byť uzrozumení minimálne dvaja členovia výkonného výboru. Disponovanie s finančnými prostriedkami na bežnom účte podlieha schváleniu väčšinou hlasov.**
7. **Rozpočet RZ vypracúva výkonný výbor RZ a schvaľuje RR v októbri školského roka. Pri spracovaní rozpočtu na školský rok vychádza výkonný výbor z predpokladaného príjmu organizácie z členských príspevkov (ak v čase spracovania rozpočtu nie je výber ukončený) v súlade s počtom členov RZ zapísaných do zoznamov triednych aktívov.**
8. **Výbor RZ zabezpečuje distribúciu finančných prostriedkov organizácie v súlade so schváleným rozpočtom na aktuálny školský rok. Priamu zodpovednosť za správu finančných prostriedkov uložených na bežnom účte, ako aj v pokladni organizácie RZ má výkonný výbor RZ.**
9. **Výdavky rodičovského združenia tvoria príspevky na organizáciu žiackych kultúrnych a športových podujatí, príspevky na odmenu za prácu vynikajúcim žiakom, príspevky na zabezpečenie výchovno-vzdelávacieho procesu žiakov. Výdavky sa uskutočňujú v súlade so schváleným rozpočtom organizácie. V prípade výdavkov, ktoré neboli súčasťou schvaľovaného rozpočtu, takéto výdavky podliehajú schváleniu RR a to väčšinou hlasov.**
10. **Čerpanie finančných prostriedkov sa sleduje pravidelne na základe dokladov a záznamov, ktorý vedie hospodár RZ. Hospodár predkladá toto čerpanie výkonnému výboru na každom jeho zasadnutí. Správu o hospodárení, ktorú spracuje hospodár RZ, predkladá výkonný výbor Rodičovskej rade na každom jej zasadnutí. Doklady o hospodárení organizácie je hospodár povinný predložiť na požiadanie revíznej komisii (čl. III, ods. 19 a 20).**
11. **Výdaj finančných prostriedkov uskutočňuje hospodár RZ na základe rozhodnutí RR a súlade s rozpočtom RZ na daný školský rok.**

**Článok VI.**

**Záverečné ustanovenia**

1. **RZ zaniká zrušením školy alebo rozhodnutím väčšiny členov RZ (rodičov). Túto vôľu rodičov môže výkonný výbor RZ zisťovať na základe hodnotenia aktivity organizácie (jej organizačných prvkov podľa čl. 3 Stanov), prostredníctvom ankety v rámci triednych aktívov, alebo priamo oslovením rodičov. Pritom názor v tejto súvislosti musí vysloviť najmenej 80 % rodičov – členov RZ. Na základe tohto zvolá výkonný výbor RZ mimoriadne (záverečné) zasadnutie Rodičovskej rady, ktorá v mene RZ potvrdí zánik RZ a zabezpečí organizáciu s tým spojenými opatreniami.**
2. **Po zániku organizácie vykoná rodičovská rada zúčtovanie majetku organizácie, pro ktorom najmä:**
3. **sústredí finančné prostriedky, vyrovná všetky záväzky a dlhy a určí likvidátora (skupinu rodičov – členov RR),**
4. **zabezpečí (organizuje) odpredaj hnuteľného majetku a nehnuteľného majetku organizácie ostatným rodičovským združeniam podľa ich záujmu, alebo ich odovzdá škole na výchovno-vzdelávacie účely,**
5. **rozhodne o rozdelení finančných prostriedkov a spôsobe likvidácie účtu v príslušnej banke.**

**Vo Východnej dňa .............................**

**Anna Kupčová, predseda ...................................**

**Schválené rodičovskou radou dňa ......................................**

**Neoddeliteľnou súčasťou štatútu sú stanovy Slovenskej rady rodičovských združení.**